બાંદ્રા-જયપુર અરવલ્લી એકપ્રેસ ટ્રેનમાં સીટ આપવાના બહાને એક મહિલા પર દુષ્કર્મ ગુજાર્યાની ઘટનામાં પોલીસે આરોપીને ગણતરીના કલાકોમાં જ ઝડપી પાડ્યો હતો. બાંદ્રા-જયપુર ટ્રેનની પેન્ટ્રી કારના એક વેઈટરે એક મહિલા મુસાફર દુષ્કર્મ ગુજાર્યાની ફરિયાદ નોંધાઈ હતી. મુંબઈથી જયપુર જતી મહિલાને સુરત રેલવે સ્ટેશન​ નજીક​ વેઈટરે સીટ અપાવવાના બહાને પેન્ટ્રી કારમાં બોલાવી દુષ્કર્મ ગુજાર્યું હતું. મહિલાએ જયપુર પહોંચી આ અંગે ફરિયાદ નોંધાવી હતી, ઘટનાસ્થળને ધ્યાનમાં રાખતાં ઝીરો નંબરથી ફરિયાદ સુરત ટ્રાન્સફર કરવામાં આવી હતી. રેલવે પોલીસે ગુનો નોંધી વધુ તપાસ હાથ ધરી હતી અને ગણતરીના કલાકોમાં જ આરોપીને ઝડપી પાડ્યો હતો.